Гюнтер Грас
Храната на пророците

Превод от немски: Венцеслав Константинов, —

chitanka.info

Когато скакалци нападнаха града ни,

и останахме без мляко вкъщи, а вестникът замлъкна,

отвориха тъмниците и пуснаха на свобода пророците.

Те тръгнаха по улиците, 3800 пророка.

На воля можеха да проповядват и обилно да се хранят

с онази скачаща, зелена плесен,

която ние нарекохме проклятие.

А можехме ли друго да очакваме? —

Скоро имахме отново мляко, вестникът пое си дъх,

пророците изпълниха тъмниците.

1956

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.